Don (ibaia)

Don () mendebaldeko Errusiako ibairik handienetako bat da. Tula oblasteko Novomoskovsk hiritik hurbil jaio eta Azoveko itsasora isurtzen da. 1.870 kilometroko luzera eta 422.000 km²-ko arroa dituDon River Global.britannica.com. Ibaiadar nagusia Donets du.

 Geografia 
Errusiako erdialdeko goi-ordokian jaiotzen da, Novomoskovsk hiritik hurbil, eta Azov itsasoko Taganrogeko badian isurtzen da, delta handi bat eratuz. Bere adarren artean aipagarriak dira Donets (1.016 km) eta Khoper (1.008 km) ibaiak. Egiten dituen 1.870 km-an zehar Rostov Don, Lebedian, Zadonsk, Pavlovsk eta Kalatx-na-Donu hirietatik igarotzen da. Martxotik azarora bitartean ontziz ibil daiteke 70 km-an zehar. Ubide batek Volga ibaiarekin lotzen du Volgogradotik hurbil. Garrantzi handiko indarretxeak daude.

 Hidrometria 
Don ibaiaren emaria 1891-1984 bitartean neurtua izan da RazdorskaianDon ibaia Razdorskaian Grdc.sr.unh.edu. Gune horretan, drainatutako eremuak 378.000 km² ditu, arro osoaren % 88,8. Urteko batez besteko emaria 790 m³/s. Emari handiena maiatzean du (2626,7 m³/s) eta txikiena abenduan (314,2 m³/s).


'''Don ibaiaren batezbesteko emariak (m³/s), Razdorskaian neurtuakDatuak: 1891 eta 1984 artean'''

 Erreferentziak 

 Kanpo estekak 

Kategoria:Errusiako ibaiak
Kategoria:Voronezh oblasta
Kategoria:Volgograd oblasta
Kategoria:Rostov oblasta
Kategoria:Lipetsk oblasta
Kategoria:Tula oblasta